۱۴۴۶-۱۱-۲۹ تاریخ نشر شوی خبرونه مرکزی ریاست د اړمنو د لاسنیوی برخه کې د #ترکیې سرې میاشتې د #افغانی_سرې_میاشتې سره د بېلابېلو بشری مرستو ژمنې وکړې نن سه شنبه د ذوالقعدې میاشتې پر ۲۹مه، د افغانی سرې میاشتې سرپرست عمومی رئیس ښاغلی شیخ الحدیث شهاب‌ الدین دلاور او د نوموړی مرستیال ښاغلی حافظ عزیز الرحمن د دې خیریه ملی ټولنې مرکزی دفتر کې په #افغانستان کې د ترکیې سرې میاشتې له مسٸول ښاغلی نعیم کریمی سره بې سرپرسته مېرمنو، روانی ناروغانو، راستنېدونکو کډوالو او اړمنو وګړو ته د بشری مرستو برابرولو په موخه ناسته وکړه. لیدنه کې سرپرست عمومی رئیس په افغانستان کې د ترکیې د سرې میاشتې په مالی ملاتړ د افغانی سرې میاشتې له لارې د اړمنو او بې سرپرسته وګړو د لاسنیوی په برخه کې د دوی له همکاریو مننه وکړه او له دې خیریه ملی ټولنې سره یې د فعالیتونو د پراختیا په موخه د لا ډېرو بشری مرستو ترسره کولو غوښتنه وکړه. ښاغلی دلاور ډاډ وړاندې وکړ، چې د افغانی سرې میاشتې له لوری د مرستندویه بنسټونو مرستې په بشپړ شفافیت او عدالت تر اړمنو او بېوزله کورنیو رسول کېږی. ورپسې په افغانستان کې د ترکیې سرې میاشتې مسٸول د افغانی سرې میاشتې فعالیتونه د ناچاره او بېوزله وګړو د ملاتړ برخه کې مهم یاد کړل او ژمنه یې وکړه، چې پلازمینه کابل کې د روانی ناروغانو د درملنې او پالنې مرکز کې په یو وخت ۷۰۰ ناروغانو ته د خوراک چمتو کولو ظرفیت لرونکی مجهز پخلنځی جوړولو ترڅنګ به نږدې راتلونکې کې کابل کې ۳۰۰ راستنو شویو کډوالو ته د خوراکی توکو بستې ووېشل شی. دا راز نوموړی زیاته کړه، د ترکیې سره میاشت په پام کې لری د اختر په ورځو کې ۴۰۰۰ کورنیو ته د قربانۍ غوښه وویشی او هرات ولایت کې داخلی مشمولینو ته د حرفوی زده کړو په موخه نوې پروژې هم پیل کړی. پنجشیر پنجشېر ولایت کې څه باندې ٦٨٠٠ تنه ناروغانو ته روغتیایی خدمات وړاندې شوی د #افغانی_سرې_میاشتې روغتیاپالانو د پنجشېر ولایت په بېلابېلو سیمو کې د تېرو ۳۰ ورځو په اوږدو کې ٢٦٩٥ تنو ناروغانو ته د کتنې او اړتیا وړ درملو د ورکړې ترڅنګ ٢١٩ تنو ټپیانو ته د پانسمان، ٥٨٢ مېرمنو او ماشومانو ته د بېلا بېلو ناروغیو د مخنیوی او واکسینونو د تطبیق، ٢٥٣٥ کسانو ته د روغتیا ساتنې په تړاو اړینې مشورې، ٢٣٢ مېرمنو ته د ولادت برخه کې د خدماتو سربېره د ٤٥٨ ماشومانو کتنه کړې او په خوارځواکۍ اخته ماشومانو ته یې د خوارځواکۍ اړوند خوراکی توکی هم ورکړی، د دې ترڅنګ ٨٧ مېرمنو ته یې د کورنۍ د تنظیم برخه کې لازمې مشورې هم ورکړې دی. ========================= ارائه خدمات صحی برای بیش از ٦٨٠٠ تن بیمار در ولایت #پنجشیر #هلال_احمر_افغانی از طریق داکتران صحی خویش طی ۳۰ روز گذشته، در مناطق مختلف ولایت پنجشیر برای ٢٦٩٥ تن بیمار پس از معاینه ادویه مورد نیاز فراهم نموده‌ اند. همچنین، ٢١٩ زخمی پانسمان، برای ٥٨٢ زن و کودک جهت جلوگیری از بیماری های مختلف واکسین تطبیق و برای٢٥٣٥ تن در مورد حفظ الصحه مشوره های لازم ارائه نموده اند. نیز برای ٢٣٢ زن خدمات نسایی ولادی و همچنان ٤٥٨ کودک را معاینه و برای کودکانی که مبتلا به سوء تغذی بودند مواد غذایی مخصوص فراهم و برای ٨٧ زن در مورد تنظیم امور خانوادگی مشوره لازم ارائه نموده است. مرکزی ریاست د #افغانی_سرې_میاشتې مشرتابه، #زابل کې د اړمنو ستونزو د حل او مرستو د پراخوالی ډاډ ورکړ نن سه شنبه د ذوالقعدې میاشتې پر ۲۹ مه، د افغانی سرې میاشتې سرپرست عمومی رئیس ښاغلی شیخ الحدیث شهاب‌ الدین دلاور او د نوموړی مرستیال ښاغلی حافظ عزیز الرحمن سره ددې خیریه ملی ټولنې اړوند د زابل ولایت نمایندګۍ مسٸول ښاغلی عبدالمنان فاروق د یاد ولایت د اړمنو او بې سرپرسته وګړو د اقتصادی ستونزو د حل په موخه لیدنه وکړه. ناسته کې د زابل ولایت نمایندګۍ مسٸول د دغه ولایت د اوسېدونکو ستونزې شریکې او په همدې تړاو یې د افغانی سرې میاشتې له رهبرۍ څخه د مرستو د پراخوالی غوښتنه وکړه. ورپسې سرپرست عمومی رئیس د یاد ولایت د اړمنو او بې سرپرسته وګړو د ستونزو د حل او د ژوند د لومړنیو اړتیاوو د برابرولو ترڅنګ ددغه ولایت اړمنو وګړو ته د بشری مرستو د پراختیا او لا ډیرښت په موخه ډاډ ورکړ. فراه فراه ولایت کې د اورلګېدنې له امله له زیانمنې شوې کورنۍ سره د غیر خوراکی توکو مرسته وشوه نن سه شنبه د ذو القعدې د میاشتې پر ۲۹مه، د #افغانی_سرې_میاشتې له لوری په فراه ولایت کې د اورلګېدنې له امله له یوې زیانمنې شوې کورنۍ سره ۵ قلمه د غیر خوراکی توکو مرسته ترسره شوه، چې یوه خېمه، ۶ کمپلې، ۱ ترپال، ۱ سیټ د پخلنځی توکی او ۲ د اوبو بوشکې په کې شاملې وې.